**ΙΕΠ-ΚΕΦ.** **4.1 Προσωπικότητα: έννοια, δομή και λειτουργία**

 **4.2 Προσωπική αντίληψη για τους άλλους**

 **4.3 Έννοια και δομή της ομάδας**

 **4.5 Ταυτότητα μέλους της ομάδας**

 **4.6 Κοινωνικοποίηση,** **4.6.1 Ρόλοι στην ομάδα - Κοινωνικοί ρόλοι**

 **4.7 Ρόλος της οικογένειας στο ευρύτερο κοινωνικό σύνολο**

Θέμα #19817-**Θέμα 4ο**

4.1. Στη διαμόρφωση της αντίληψής μας για τους άλλους πολλές φορές οδηγούμαστε στο λάθος της πρώτης εντύπωσης. Αυτή η πρώτη εντύπωση επηρεάζεται από τη δική μας στάση, τα δικά μας συναισθήματα, τα στερεότυπα και τις στάσεις μας. Με βάση αυτά αποδίδουμε ένα χαρακτηρισμό στο άτομο που αφορά είτε στην προσωπική του ταυτότητα, είτε στην ταυτότητα που παίρνει μέσα από την ομάδα που ανήκει.

α) Σε περίπτωση που η πρώτη μας εντύπωση για κάποιο άτομο, δεν είναι η πιο δίκαιη και η πιο σωστή, πώς πιστεύετε ότι πρέπει να αποκατασταθεί το λάθος της πρώτης εντύπωσης; (μονάδες 10)

 β) Περιγράψτε ένα δικό σας παράδειγμα σύμφωνα με το οποίο αρχικά αποκτήσατε λάθος εντύπωση ενώ στην πορεία διορθώθηκε. (μονάδες 15)

**Ενδεικτική επίλυση**

α) Για να διαπιστώσουμε βέβαια τη λαθεμένη ή τη σωστή κρίση μας είναι απαραίτητο να

θυμόμαστε ότι πρέπει να δίνουμε ευκαιρίες στη σχέση μας με τον άλλο, να τον γνωρίσουμε

καλύτερα, να τον πλησιάσουμε, να δοκιμάσουμε τη σχέση και το άτομο, για να μπορούμε

με βεβαιότητα να πούμε ότι έχουμε αυτή ή την άλλη άποψη για αυτόν. Κάπως έτσι

λειτουργούμε με τα άτομα που δενόμαστε περισσότερο και τελικά γινόμαστε πολύ στενοί

φίλοι.

 β) Ένα ενδεικτικό παράδειγμα που αφορά την παραπάνω περίπτωση θα μπορούσε να είναι

το εξής: Εγγράφεται στο σχολείο μας κι έρχεται στην τάξη μας μια μαθήτρια που βρίσκεται

αρκετά χρόνια στη χώρα μας, μιλάει τη γλώσσα μας αλλά η ίδια κατάγεται από

μουσουλμανική χώρα και ντύνεται σύμφωνα με τα πρότυπα της χώρας καταγωγής της. Το

γεγονός αυτό μας δημιουργεί μια λανθασμένη κρίση για το άτομό της, δίνοντας όμως

ευκαιρίες και γνωρίζοντάς την καλύτερα διαπιστώνουμε ότι έχει προσαρμοστεί και πολλές

απόψεις της συμφωνούν με τις δικές μας, άρα την αποδεχόμαστε φιλικά και την

εντάσσουμε στην ομάδα των συμμαθητών μας.

#### Θέμα #19145-Θέμα 2 ο

2.1 Η οικογένεια είναι ο πρώτο χώρος μέσα στον οποίο το παιδί μαθαίνει να δημιουργεί

σχέσεις.

 α) Τι μπορούμε να ορίσουμε ως οικογένεια; (μονάδες 4)

 β) Τι μαθαίνει το άτομο μέσα στην οικογένεια σε σχέση με την κοινωνικοποίησή του;

(μονάδες 6)

2.2 Η κοινωνικοποίηση είναι μια διαδικασία κατασκευής ταυτότητας.

 α) Τι είναι οι ομάδες συμμετοχής και πώς βοηθούν στην κοινωνικοποίηση του ατόμου;

(μονάδες 7)

β) Δώστε ένα παράδειγμα μιας ομάδας συμμετοχής και αναφέρετε τι διεργασίες γίνονται

μέσα σε αυτή την ομάδα. (μονάδες 8)

**Ενδεικτική επίλυση**

2.1 α) Μπορούμε να ορίσουμε την οικογένεια ως ένα σύνολο ατόμων που ζουν κάτω από

την ίδια στέγη και σχετίζονται μεταξύ τους είτε με νομικούς δεσμούς είτε με δεσμούς

αίματος.

β) Μαθαίνει να επικοινωνεί, να αναπτύσσει σχέσεις εμπιστοσύνης, να εξελίσσεται, να

αποκτά οντότητα όχι μόνο βιολογική αλλά και κοινωνική.

2.2 α) Κοινωνικοποιούμαι σημαίνει συμμετέχω σε μια ή περισσότερες κοινωνικές ομάδες,

σημαίνει ότι αρχίζω να λειτουργώ με τους άλλους σύμφωνα με ένα κώδικα επικοινωνίας.

Αυτές οι κοινωνικές ομάδες μέσα στις οποίες ένα άτομο δρα, είναι οι ομάδες συμμετοχής.

 β) Η οικογένεια είναι για παράδειγμα μία ομάδα συμμετοχής. Μέσα σε αυτήν, έχουμε

μάθει να επικοινωνούμε με τα άλλα μέλη με ένα συγκεκριμένο τρόπο, να σεβόμαστε

κάποιες αξίες, να ακολουθούμε ορισμένους κανόνες, να προσαρμόζουμε τη συμπεριφορά

μας απέναντι στους άλλους.

#### Θέμα #19144- Θέμα 2 ο

2.1 Η ομάδα δεν μπορεί να λειτουργήσει, αν τα μέλη της δεν εκπληρώνουν τους ρόλους

τους.

 α) Τι σημαίνει αυτό για τον κάθε ρόλο; (μονάδες 3)

β) Δώστε ένα σχετικό παράδειγμα. (μονάδες 7)

2.2 α) Κάθε άτομο έχει περισσότερους από ένα κοινωνικούς ρόλους. Αυτοί οι ρόλοι είναι

συγχρόνως ανεξάρτητοι, αλλά και συμπληρωματικοί. Δώστε τρία (3) σχετικά παραδείγματα.

(μονάδες 8)

β) Καθημερινά κάθε κοινωνικός ρόλος μας φέρνει αντιμέτωπους με τους κοινωνικούς

ρόλους άλλων ατόμων. Σε τι μπορεί να οδηγήσει; Πώς μπορεί να βελτιωθεί η επικοινωνία

ανάμεσα στα άτομα; (μονάδες 7)

**Ενδεικτική επίλυση**

2.1 α) Αυτό σημαίνει ότι ο κάθε ρόλος αντιστοιχεί σε ένα ιδιαίτερο τρόπο συμπεριφοράς.

β) Ο αρχηγός της ομάδας λειτουργεί σύμφωνα με τους κανόνες του ρόλου του. Επίσης και

τα υπόλοιπα μέλη της ομάδας προσδοκούν από τον αρχηγό της να εκτελέσει σωστά το ρόλο

του.

2.2 α) Δεν νοείται ο ρόλος του συζύγου ξέχωρα από το ρόλο της συζύγου, ο ρόλος του

πατέρα από εκείνον του παιδιού, ο ρόλος του καθηγητή από εκείνον του μαθητή, κ.ο.κ.

β) Καθημερινά κάθε κοινωνικός ρόλος μας φέρνει αντιμέτωπους με τους κοινωνικούς

ρόλους άλλων ατόμων. Αυτό μπορεί να οδηγήσει σε εντάσεις και σε διαμάχες. Η

επικοινωνία ανάμεσα στα άτομα μπορεί να βελτιωθεί, αν το καθένα προσαρμόσει τη

συμπεριφορά του στο ρόλο του άλλου.

#### Θέμα #19143- Θέμα 2 ο

2.1 Η κοινωνικοποίηση είναι κυρίως μια διαδικασία ανάπτυξης μιας ορισμένης ιδέας ή

εικόνας του ατόμου για τον εαυτό του και για τον κόσμο. α) Πώς κατασκευάζεται αυτή η

ιδέα ή εικόνα; (μονάδες 5)

β) Ποια ηλικία είναι καθοριστική για την κοινωνικοποίησή μας; Τι συμβαίνει όσο

μεγαλώνουμε; Τι σημαίνει αυτό για την κοινωνικοποίησή μας; (μονάδες 10)

2.2 Η οικογένεια είναι μια πρωτογενής κοινωνική ομάδα μέσα στην οποία το άτομο κάνει

τα πρώτα βήματα της κοινωνικοποίησής του. Να αναφέρετε τρία (3) βασικά χαρακτηριστικά

της οικογένειας.

**Ενδεικτική επίλυση**

2.1 α) Αυτή η ιδέα ή η εικόνα κατασκευάζεται από το ίδιο το άτομο σταδιακά, σε

συνάρτηση με τις εμπειρίες του και με την επαφή του με τα άλλα άτομα.

 β) Η παιδική ηλικία είναι καθοριστική για την κοινωνικοποίησή μας. Όσο μεγαλώνουμε

αποκτάμε νέες εμπειρίες και γνωρίζουμε νέα πρόσωπα. Αυτό σημαίνει ότι η

κοινωνικοποίηση είναι μία δια βίου διαδικασία.

2.2 Τα βασικότερα χαρακτηριστικά της οικογένειας είναι (ζητούνται 3 από αυτά): 1. Η

διαμόρφωση σχέσεων ανάμεσα στα μέλη της, σχέσεων συναισθηματικών, σχέσεων

εξουσίας, οικονομικών σχέσεων, αλληλεγγύης, αλληλεπίδρασης. 2. Η αίσθηση ασφάλειας

που προσφέρει στα μέλη της. 3. Ο πρωτογενής χώρος της διαμόρφωσης της

προσωπικότητας 4. Η ταύτιση του παιδιού με τα μοντέλα του πατέρα και της μητέρας. 5. Η

ανάληψη του ενδοοικογενειακού ρόλου. 6. Ο κοινωνικός ρόλος της οικογένειας.

#### Θέμα #19142- Θέμα 2ο

2.1 Κατά τη διάρκεια της ζωής μας, ερχόμαστε σε επαφή με πολλά άτομα και ομάδες.

α) Να αναφέρετε μια πρωτογενή κοινωνική ομάδα; (μονάδες 3)

β) Να αναφέρετε μια δευτερογενή κοινωνική ομάδα; (μονάδες 5)

 γ) Σε τι συμβάλλει στο άτομο το πέρασμά του από τις πρωτογενείς στις δευτερογενείς

ομάδες; (μονάδες 2)

2.2 Πολλές φορές, μέσω των φορέων κοινωνικοποίησης, μας αποδίδονται κοινωνικοί ρόλοι.

α) Από τι αποτελείται ένας κοινωνικός ρόλος; (μονάδες 10)

β) Πώς γίνεται η κατανομή και η διάρθρωση των ρόλων σε κάθε ομάδα; (μονάδες 5)

**Ενδεικτική επίλυση**

2.1 α) Πρωτογενής κοινωνική ομάδα θεωρείται μία οικογένεια.

 β) Ομάδες όπως το σχολείο, οι αθλητικοί σύλλογοι, οι ομάδες χορού, οι παρέες, η ομάδα

των ξένων γλωσσών αποτελούν τις δευτερογενείς κοινωνικές ομάδες.

γ) Το πέρασμα από τις πρωτογενείς στις δευτερογενείς ομάδες θεωρείται ένα ουσιαστικό

βήμα που συμβάλλει στην κοινωνικοποίηση του ατόμου. 2.2 α) Ο κοινωνικός ρόλος

αποτελείται από κανόνες, οι οποίοι καθορίζουν τη δράση ενός ατόμου που κατέχει μία

θέση ή μία συγκεκριμένη λειτουργία μέσα σε μία ομάδα. β) Σε κάθε ομάδα, η κατανομή και

η διάρθρωση των ρόλων γίνεται σύμφωνα με ένα καταμερισμό των λειτουργιών ανάμεσα

στα μέλη της δεδομένης ομάδας.

#### Θέμα #19141- Θέμα 2ο

2.1 Όταν είμαστε μέλη μιας ομάδας σημαίνει ότι αποδεχόμαστε μια συγκεκριμένη

ταυτότητα.

 α) Ποιες κατηγορίες στοιχείων αναγράφονται στην αστυνομική μας ταυτότητα; Δώστε από

δύο (2) παραδείγματα για την κάθε κατηγορία. (μονάδες 6)

β) Τι γεννά η συμμετοχή ενός ατόμου στο πλαίσιο δράσης της ομάδας του; (μονάδες 9)

2.2 Η υποχρεωτική ομοιομορφία της συμπεριφοράς των μελών μιας ομάδας μπορεί να έχει

αρνητικές συνέπειες. Ποιος είναι καλύτερος τρόπος αποφυγής αυτών των αρνητικών

συνεπειών;

**Ενδεικτική επίλυση**

2.1 α) Στην αστυνομική μας ταυτότητα αναγράφονται διάφορα προσωπικά στοιχεία (π.χ.

ονοματεπώνυμο, δακτυλικό αποτύπωμα, ανάστημα, χρώμα ματιών) καθώς και συλλογικά

στοιχεία όπως η εθνική μας ταυτότητα (για παράδειγμα Έλληνες) το θρήσκευμά μας, κ.τ.λ.

 β) Η συμμετοχή ενός ατόμου στο πλαίσιο δράσης της ομάδας του γεννά ένα είδος

υποχρέωσης στους άλλους που συμμετέχουν να σεβαστούν το συγκεκριμένο πλαίσιο

συμπεριφοράς, απλώς και μόνο γιατί είναι μέλη της ίδιας ομάδας.

2.2 Η μελέτη ομάδων έδειξε ότι είναι ο καλύτερος τρόπος αποφυγής των αρνητικών

συνεπειών που έχει η υποχρεωτική ομοιομορφία της συμπεριφοράς των μελών μιας

ομάδας, συνίσταται στο να ενθαρρύνεται μέσα στο πλαίσιο της ομάδας η αμφιβολία, η

σκέψη, το κριτικό πνεύμα των ατόμων.

#### Θέμα #19121- Θέμα 2ο

2.1. Έχει διαπιστωθεί, ότι υπάρχουν διάφοροι τύποι οικογένειας ανάλογα με τη δομή της,

πέρα από την πυρηνική (δυο γονείς και τουλάχιστον ένα παιδί).

α) Να περιγράψετε τρεις (3) άλλους τύπους οικογένειας, ως προς τη δομή τους (μονάδες 9)

β) Σε ποιους λόγους οφείλεται η διαπίστωση, ότι η οικογένεια μπορεί να παίρνει διάφορες

μορφές; (μονάδες 6)

2.2. Μέσα στην οικογένεια εντοπίζονται διάφορες κοινωνικές λειτουργίες, όπως η

αναπαραγωγή και τεκνοποίηση και η μεταβίβαση της περιουσίας. Αναπτύξτε αυτές τις δύο

λειτουργίες.

**Ενδεικτική επίλυση**

2.1. α) Διευρυμένη οικογένεια, εκεί όπου συμβιώνουν τρεις γενιές, παιδιά, γονείς,

παππούδες, την οικογένεια, όπου ένα μέλος της είναι αναγκασμένο, εξαιτίας της εργασίας

του (π.χ. ναυτικός), να βρίσκεται μακριά από την οικογένειά του για πολύ καιρό.

Επαναδημιουργημένες οικογένειες, αυτές δηλαδή που προκύπτουν από το δεύτερο γάμο

κάποιου μέλους ή και των δύο γονιών. Μονογονεϊκές οικογένειες, όπου ένας γονιός ζει

τουλάχιστον με ένα παιδί. Οικογένεια θεωρούμε επίσης το ζευγάρι που δεν έχει παιδιά και

το αντρόγυνο που έχει υιοθετήσει τα παιδιά του.

β) Η οικογένεια μπορεί να πάρει όλες αυτές τις μορφές, γιατί αντικατοπτρίζει τις αλλαγές

της κοινωνίας, ηθικές, πνευματικές, βιολογικές, πολιτισμικές και γιατί προσαρμόζεται στις

κοινωνικές απαιτήσεις.

2.2. Η αναπαραγωγή και τεκνοποίηση αναφέρεται στις οικονομικές συνθήκες, τους

κοινωνικούς ρόλους της γυναίκας και τον οικογενειακό προγραμματισμό που οδηγούν στην

μείωση του αριθμού των παιδιών ανά οικογένεια. Όσον αφορά τη μεταβίβαση της

περιουσίας, η μεταβίβαση ενός οικονομικού κεφαλαίου από τους γονείς στα παιδιά παίζει

ένα πολύ σημαντικό ρόλο στη μελλοντική συντήρηση των τελευταίων.

#### Θέμα #19120- Θέμα 2ο

2.1. Η έννοια της κοινωνικοποίησης αποτελείται από τέσσερις (4) βασικές σημασίες οι

οποίες δεν είναι αυτόνομες αλλά αλληλένδετες. Να αποδώσετε σύντομα αυτές τις (4)

σημασίες

2.2. Κοινωνικοποιούμαι σημαίνει συμμετέχω σε μία ή περισσότερες κοινωνικές ομάδες.

Σύμφωνα με τη διαπίστωση αυτή:

α) Ποιες ονομάζονται ομάδες αναφοράς; (μονάδες 5)

β) Περιγράψτε ένα παράδειγμα ομάδας αναφοράς (μονάδες 4)

**Ενδεικτική επίλυση**

2.1. Οι τέσσερις (4) σημασίες είναι οι ακόλουθες:

 i. H κοινωνικοποίηση είναι μία διαδικασία

αλληλεπίδρασης ανάμεσα στο άτομο και το περιβάλλον του.

ii. H κοινωνικοποίηση δεν

είναι απλά μία διαδικασία πρόσληψης αξιών και κανόνων από το άτομο. Είναι κυρίως μια

διαδικασία ανάπτυξης μίας ορισμένης ιδέας ή εικόνας για τον εαυτό του και για τον κόσμο.

iii. H κοινωνικοποίηση είναι λοιπόν μία διαδικασία αργή και βαθμιαία, κατά την οποία το

άτομο μαθαίνει και εσωτερικεύει το σύστημα αξιών και κανόνων του περιβάλλοντός του.

iv. H κοινωνικοποίηση είναι επίσης μία διαδικασία κατασκευής ταυτότητας:

κοινωνικοποιούμαι σημαίνει συμμετέχω σε μία ή περισσότερες κοινωνικές ομάδες,

σημαίνει ότι αρχίζω να λειτουργώ με τους άλλους σύμφωνα με έναν κώδικα επικοινωνίας.

 2.2 β) Οι ομάδες αναφοράς είναι αυτές στις οποίες το άτομο επιθυμεί είτε να παραμείνει

μέλος τους, είτε να γίνει δεκτός ως μέλος. Με άλλα λόγια πρόκειται για τις ομάδες με τις

οποίες το άτομο ταυτίζεται ή επιθυμεί να γίνει μέλος τους.

β) Για παράδειγμα, αν ένας μαθητής μείνει μετεξεταστέος και μια άλλη ομάδα μαθητών

έχει περάσει όλα τα μαθήματα (ομάδα αναφοράς), τότε ταυτίζεται με την ομάδα των

επιτυχόντων από την άποψη ότι θα επιθυμούσε να βρίσκεται σε παρόμοια θέση.

#### Θέμα #19119- Θέμα 2ο

2.1. Η αντίληψή μας για τους άλλους επηρεάζεται από τα αισθήματά μας. Να εξηγήσετε τι

σημαίνει αυτό δίνοντας ένα παράδειγμα.

2.2. Σε ότι αφορά την προσωπική μας αντίληψη για τους άλλους, προκειμένου να

καθησυχάσουμε την ανησυχία μας και να μπορέσουμε να γνωρίζουμε τον άλλο υιοθετούμε

κάποιες στάσεις. Να περιγράψετε αυτές τις τρεις (3) διαδοχικές στάσεις.

**Ενδεικτική επίλυση**

2.1 α) Η αντίληψή μας για τους άλλους επηρεάζεται επίσης από τα αισθήματά μας. Τα

αισθήματά μας για τους άλλους καθρεπτίζουν τη συμπεριφορά μας απέναντί τους, όπως

επίσης επηρεάζουν και τα αισθήματα που θεωρούμε ότι οι άλλοι έχουν απέναντί μας. Για

παράδειγμα, ένας πωλητής σε ένα κατάστημα που χαμογελά, μας κάνει να αισθανόμαστε

πιο ζεστά από ό,τι ένας που μας αντιμετωπίζει αδιάφορα που με τη σειρά μας του

φερόμαστε ίσως πιο φιλικά, για να κερδίσουμε την αποδοχή του.

β) • Στην αρχή παρατηρούμε συνεχώς τη συμπεριφορά του, ιδιαίτερα σε στιγμές που το

άτομο είναι πιο αυθόρμητο.

 • Στη συνέχεια συλλέγουμε τις πληροφορίες μας από τους άλλους γνωστούς του.

 • Τέλος απευθυνόμαστε στο ίδιο το άτομο προσδοκώντας την επικοινωνία μαζί του. Σε

αυτή την προσπάθεια του αποκαλύπτουμε πράγματα που αφορούν τον εαυτό μας, για να

τον κάνουμε να αισθανθεί πιο οικεία και να εκμυστηρευτεί. Έτσι τον γνωρίζουμε, τον

προβλέπουμε. Αυτό είναι κάτι που δίνει νόημα στον κόσμο γύρω μας.

#### Θέμα #19118- Θέμα 2ο

2.1. Στους ενδογενείς παράγοντες διαμόρφωσης της προσωπικότητας ενός ατόμου ανήκουν

τα μορφολογικά χαρακτηριστικά της μοναδικότητας και διαφορετικότητας.

 α) Πώς ορίζεται η έννοια της μοναδικότητας; (μονάδες 5)

 β) Πώς ορίζεται η έννοια της διαφορετικότητας; (μονάδες 7)

2.2. Οι εξωγενείς παράγοντες διαμόρφωσης της προσωπικότητας, είναι οι παράγοντες, που

έχουν σχέση με το περιβάλλον του ατόμου.

 α) Να αναφέρετε ονομαστικά αυτούς τους (3) εξωγενείς παράγοντες. (μονάδες 6)

β) Να περιγράψετε αναλυτικότερα τη σημασία που διαδραματίζει στη διαμόρφωση της

προσωπικότητας, η ένταξη του ατόμου σε ευρύτερες κοινότητες. (μονάδες 7)

**Ενδεικτική επίλυση**

2.1 α) Μοναδικότητα είναι ο ξεχωριστός τρόπος με τον οποίο συνδυάζονται τα ιδιαίτερα

χαρακτηριστικά μας.

 β) Η διαφορετικότητα στηρίζεται στις όποιες διαφοροποιήσεις μας σε σύγκριση με τους

άλλους. Η διαφορετικότητα μπορεί να λειτουργήσει κι ως συνδετικός κρίκος ( τα

ετερώνυμα έλκονται).

2.2 α) Το οικογενειακό περιβάλλον, το σχολείο, οι ευρύτερες κοινότητες.

β) Οι ευρύτερες κοινότητες, όπως οι ομάδες στις οποίες ανήκουμε. Όλοι μας ανήκουμε σε

μεγαλύτερα ή μικρότερα κοινωνικά σύνολα (χώρα, χωριό, θρησκεία, εθνότητα, συλλόγους,

πολιτικές παρατάξεις). Έτσι ακολουθούμε το σύνολο αξιών και κανόνων αυτών των

κοινωνικών συνόλων.

#### Θέμα #19069- Θέμα 2ο

2.1. Η προσωπικότητά μας διαμορφώνεται σε πολύ σημαντικό βαθμό από τον κοινωνικό

μας περίγυρο, δηλαδή από τις ομάδες στις οποίες ανήκουμε.

α) Τι περιλαμβάνει η έννοια της ομάδας; (μονάδες 6)

 β) Με ποια ιδέα είναι στενά συνδεδεμένη η έννοια της ομάδας; (μονάδες 7)

2.2. Η συμπεριφορά μας είναι αναπόσπαστο μέρος του χαρακτήρα μας.

α) Τι είναι χαρακτήρας; (μονάδες 6)

 β) Πότε λέμε ότι ένας άνθρωπος έχει επιθετικό χαρακτήρα; (μονάδες 6)

**Ενδεικτική επίλυση**

2.1. α) Η έννοια της ομάδας περιλαμβάνει ένα σύνολο ατόμων που βρίσκονται σε ένα

καθορισμένο τόπο και χρόνο, διαμορφώνουν δεσμούς και σχέσεις μεταξύ τους κι έχουν

κάποιους κοινούς στόχους.

 β) Η έννοια της ομάδας είναι στενά συνδεδεμένη με την ιδέα της δύναμης. Τα

απομονωμένα άτομα μπορεί να είναι αδύναμα. Η ομαδοποίηση εκφράζει την πρόθεση

κάποιων ατόμων να δράσουν συλλογικά και δυναμικά.

2.2. α) Χαρακτήρας είναι ο ιδιαίτερος και σταθερός τρόπος αντίδρασης του κάθε ατόμου.

 β) Λέμε ότι ένας άνθρωπος έχει επιθετικό χαρακτήρα, όταν η συμπεριφορά του

χαρακτηρίζεται από επιθετικές αντιδράσεις.

#### Θέμα #19068- Θέμα 2ο

2.1. Αντίληψη δεν είναι μόνο το να βλέπει κανείς, αλλά επίσης να θυμάται, να συγκρίνει, να

αποδέχεται ή και να αρνείται ένα μήνυμα.

α) Περιγράψτε τα τρία (3) στάδια που αντιλαμβανόμαστε τους άλλους. (μονάδες 9)

 β) Αναφέρετε πέντε (5) παράγοντες που επηρεάζουν την αντίληψή μας για τους άλλους.

(μονάδες 5)

2.2. Η αλληλεπίδραση είναι ένα απαραίτητο στοιχείο σε μια διαπροσωπική σχέση.

 α) Τι σημαίνει αλληλεπίδραση για το άτομο; (μονάδες 5)

 β) Ποια είναι τα στοιχεία που προϋποθέτει η αλληλεπίδραση; (μονάδες 6)

**Ενδεικτική επίλυση**

2.1 α) 1 ο στάδιο: Στην αρχή παρατηρούμε τα συναισθήματά μας, τις αντιδράσεις μας

(λεκτικές ή μη), παρατηρούμε δηλαδή πώς αντιλαμβανόμαστε τον άλλον.

 2 ο στάδιο: Στη συνέχεια παρατηρούμε τις αντιδράσεις των άλλων. 3 ο στάδιο: Στην τρίτη

φάση προσπαθούμε να καταλάβουμε πώς μας αντιλαμβάνεται ο άλλος και ποια θεωρεί ότι

είναι η δικιά μας αντίληψη για αυτόν.

 β) Άλλοι παράγοντες που επηρεάζουν την αντίληψή μας για τους άλλους είναι η ηλικία, το

φύλο, η εμφάνιση, ο κοινωνικός μας ρόλος, το πολιτιστικό υπόβαθρο, το περιβάλλον, οι

στάσεις μας απέναντι στα πράγματα, τα στερεότυπά μας.

2.2. α) Αλληλεπίδραση σημαίνει ότι το άτομο αντιλαμβάνεται ποια στάση θα υιοθετήσει

ανάλογα με αυτόν που έχει απέναντί του.

 β) Η αλληλεπίδραση προϋποθέτει ότι έχουμε κάνει ήδη μια αυτοκριτική και έχουμε

συνείδηση και γνώση του εαυτού μας. Συγχρόνως κάνουμε και μια αυτοπαρακολούθηση,

δηλαδή προσέχουμε την εντύπωση που δίνουμε στους άλλους και προσαρμόζουμε τη

συμπεριφορά μας ανάλογα με τις επιθυμίες τους.

#### Θέμα #19065- Θέμα 2ο

2.1. Η προσωπικότητα ενός ατόμου είναι το σύνολο των ιδιαίτερων χαρακτηριστικών του.

α) Πώς διαμορφώνονται κι επηρεάζονται αυτά τα χαρακτηριστικά; (μονάδες 5)

 β) Αναφέρετε πέντε (5) παραδείγματα. (μονάδες 10)

2.2. Ο όρος ομάδα εμπεριέχει κοινωνικά σύνολα ποικίλων μεγεθών και δομών, από τις

εθνικές κοινότητες μέχρι τις εφήμερες συναθροίσεις ατόμων. Ποια είναι τα κοινά

χαρακτηριστικά που έχουν όλα αυτά τα σύνολα;

**Ενδεικτική επίλυση**

2.1. α) Τα χαρακτηριστικά αυτά διαμορφώνονται κι επηρεάζονται από ενδογενείς κι

εξωγενείς παράγοντες.

β) Τέτοιοι παράγοντες είναι η οικογένεια, το σχολείο, οι παρέες, η θρησκεία κι ο

πολιτισμός.

2.2. Όλα αυτά τα σύνολα έχουν κάποια κοινά χαρακτηριστικά:

• Αποτελούνται από δύο ή περισσότερα άτομα.

• Τα μέλη τους έχουν σχέσεις αλληλεγγύης, αλληλεξάρτησης κι αλληλεπίδρασης.

• Τα άτομα έχουν συνείδηση ότι είναι μέλη μίας συγκεκριμένης ομάδας, ακολουθώντας

ορισμένους κανόνες, διαμορφώνοντας κι αποδεχόμενοι την ταυτότητά τους ως μέλη αυτής

της ομάδας.